ইম্ফাল, মে ২২ : অভোয়নগরদা মণিপুরী গেষ্ট হাওস অমা শাবীয়ু হায়না পুথিবা ওয়েলফেয়ার এন্ড কালচারেল সোসাসইটিগী মীহুৎ কাঙবু অমনা ঙসি ত্রিপুরাগী অনৌবা চীফ মিনিষ্টার ডাঃ মানিক সাহাগা উনদুনা ৱারী শানখ্রে।
 অভোয়নগরগী লাই হরাওবগী থৌরমদা মণিপুর অমসুং ত্রিপুরাগী মফম কয়াদগী লাকপা ভক্ত ময়ামগী লৈফমগী অৱাবা অদুদা মীহুৎ কাঙবুনা চীফ মিনিষ্টারগী মীৎয়েং চঙশিনখি।  পুথিবা লাইফমদা লম লৈরবদি গেষ্ট হাওস শাবা য়াই হায়না চীফ মিনিষ্টারনা মীহুৎ কাঙবুশিংদা থাজবা পীরক্লে হায়রি।
 সেক্রেটারী সিনাম দিপককুমারনা লুচিংবা মীহুৎশিং মখোয়দি আরকে তরুনজিৎ সিংহ, এন নিরঞ্জন, এম নিলকমল অমসুং ক্ষেত্রিময়ুম ধনজিৎ সিংহনি।  মীহুৎশিং অসিনা ট্রাইবেল ওয়েলফেয়ার মিনিষ্টার রামপদ জমাসিয়াগসু উনদুনা হীরমদা ৱারী শানখি হায়রি। 